Rikard Frederik Stalsberg

Rikard Frederik Stalsberg (født 1834 i Christiania, død 1907 i Kongsberg) var en norsk bergingeniør som ble sjef for smeltehytten ved Kongsberg Sølvverk.Stalsberg, Rikard Frederik i Norsk forfatterlexicon.

Etter examen artium 1852 ble han utdannet bergkandidat (cand.min.) fra Det Kongelige Frederiks Universitet i 1858.  Etter et praktisk bergmanns-kurs ble han i 1859 bestyrer av Folldal Kobberverk (senere kalt Folldal Gruver, etablert 1748), men returnerte til hjemplassen for å bli overstiger ved Kongsberg Sølvverk. I 1865 sikret han seg H.K.H. Kronprinsens gullmedalje for avhandlingen «Udsigt over de væsentligste Forbedringer ved Jerntilvirkningen i de seneste Decennier». Fra 1875 til 1904 var han hyttemester ved samme sted, altså den med ansvar for foredling av det innsamlede berget.  Han hjalp også til fra 1876 til 1895 som 2. lærer ved Kongsberg skogskole i Tislegård og var konstituert skolestyrer fra 1891.  Stalsbergs gate i Kongsberg er oppkalt etter ham.  

Han var sønn av Frederik Stalsberg (1798–1868) fra Kongsberg og Rebekka Dorothea Haaversdatter (1806)Ifølge folketellingen 1865 er moren flyttet til Gaustad sykehus (etablert 1855). fra Kristiansand. Faren var kjøpmann i Kongsberg.  Broren Theodor Christian (1837–1908) ble forstmester, forvalter av skogene i Nordmarka. Rik. F.  giftet seg med Adelheid Jacobsen (1838–1888) som var datter til Christian Gotlieb Jacobsen, som var rustmester ved Kongsberg Våpenfabrikk, altså den som hadde tilsyn med våpenlagrene.

 Utgivelser 


 Referanser 

Kategori:Norske bergingeniører
Kategori:Bergmestere
Kategori:Personer fra Kongsberg kommune
Kategori:Alumni fra Universitetet i Oslo